ועדת הפנים והגנת הסביבה, כנסת 20, פרוטוקול מספר 613, 2018-05-08 08:00

יואב קיש: אתה מדבר על המסלול של צו אלוף.

עדי נוי: כן.

עדי נוי: זה המסלול שאני מכיר.

יואב קיש: וכרגע זה לא בתכניות העבודה שלך.

עדי נוי: יש לנו תכנית עבודה שנקבעת על ידי סגן השר.

עדי נוי: הוא יכול לשנות.

עדי נוי: כבר היו שני תיקוני בחירות השנה.

יואב קיש: את זה אני מבין.

יואב קיש: סגן השר מודע לעניין, הוא כבר מכיר את זה?

עדי נוי: מה שאני מכיר זה שסגן השר אישר, הוא הכניס לתוך תכנית העבודה בסדר עדיפות עליון שני תיקוני בחירות קודמים.

עדי נוי: אחד כבר נחתם, שזה השוואת מועדי הבחירות בין המועצות המקומיות והאזוריות.

עדי נוי: השני שהוא הכניס לתכנית העבודה זה הנושא של הצבעת חיילים.

עדי נוי: קיבלנו בקשה להכניס אותו לפני כמה חודשים.

עדי נוי: הוא נמצא בשלב של טיוטה מתקדמת בתוך תכנית העבודה.

עדי נוי: לגבי התיקון הזה, אני לא יודע אם הוא נכנס עדיין לתוך תכנית העבודה.

יואב קיש: יש שתי דרכים נוספות, תגיד לי אם אתה מכיר, שאפשר להוסיף את זה בלי לחכות לצו אלוף.

יואב קיש: אתה בדקת את זה בהמשך להנחיה של יועמ"ש של הכנסת?

גלעד קרן: כן.

גלעד קרן: ההנחיה של היועמ"ש אומרת שמחלקת ייעוץ וחקיקה במשרד המשפטים צריכה להתייחס לנושא הזה במהלך הליך החקיקה.

יואב קיש: מה טוענת מחלקת ייעוץ וחקיקה?

עדי נוי: אנחנו עוד לא התחלנו עבודה על זה, לכן אני לא יודע להגיד בוודאות, אבל יכול להיות שחלק מתיקוני החקיקה באיו"ש מוחלים אוטומטית כי יש חוקים באיו"ש - -

יואב קיש: אני יודע, בגלל זה אני שואל.

יואב קיש: אל"ף, אתה צודק, שנינו יודעים את זה שיש חוקים שכבר חלים באיו"ש וכל תיקון בהם נמצא וחל אוטומטית, כמו ביטוח לאומי ודברים כאלה.

עמי ברקוביץ: בבחירות לכנסת זה כך.

יואב קיש: אז לדעתי גם החוק הזה צריך להיות.

עמי ברקוביץ: המצב הוא שלא.

יואב קיש: אפשר לתקן את זה?

עמי ברקוביץ: אני לא חושב.

יואב קיש: למה לא?

יואב קיש: אם החוק של הבחירות לכנסת חל אוטומטית, למה שהחוק הזה לא יחול?

רון אלמוג: לשכת השר פנתה לסגן שר הביטחון.

רון אלמוג: כרגע זה עוד לא נמצא בתכנית העבודה כי זה עוד לא עבר בכנסת, אבל סגן שר הביטחון מסר ללשכת השר - -

יואב קיש: זה בסדר, זה הבנתי.

יואב קיש: זה הפתרון במסלול צו אלוף.

רון אלמוג: פנינו לסגן השר.

רון אלמוג: סוכם איתו שכשזה יועבר בכנסת, כשזה יאושר, זה ייכנס בעדיפות ראשונה לתכנית העבודה.

רון אלמוג: זה בדרך של צו אלוף, כששם זה תלוי ביועמ"ש איו"ש, אם זה ייעשה בדרך של העתקה או החלה אוטומטית.

רון אלמוג: כרגע אין תחולה אוטומטית.

יואב קיש: תחולה אוטומטית זו לא החלטה של אלוף, תחולה אוטומטית זה הגדרה של חוק שהכנסת מגדירה.

רון אלמוג: בצו האלוף אפשר להעתיק את ההוראות, אפשר להחיל את החוק.

יואב קיש: הבנתי.

יואב קיש: זאת אומרת, זו החלטה של צו אלוף על ההחלה האוטומטית?

רון אלמוג: כן.

עדי נוי: אדוני היו"ר, מכיוון שהחוק של הכנסת הוא חוק פרסונאלי, אז הוא חל אוטומטית על כל אזרח גם כשהוא באיו"ש.

עדי נוי: לגבי רשויות מקומיות באיו"ש, אז יש צו אלוף שנקרא "צו המועצות האזוריות" או "צו המועצות המקומיות".

עדי נוי: חלק מהחוקים של הכנסת כן מוחלים שם באמצעות צווי אלוף ספציפיים.

עדי נוי: אנחנו מתקנים את התקנות.

יואב קיש: אתה אומר שזה לא חל פרסונאלי.

עדי נוי: זה לא פרסונאלי.

עדי נוי: זה חוק שרלוונטי לרשויות המקומיות, לא לאנשים, לכן זה ידרוש, לפחות נכון להיום, תיקון של צו אלוף.

עדי נוי: התיקון לא נראה לי מורכב מידי.

יואב קיש: יש דרך אחרת?

יואב קיש: אלעד, אני מבקש שתבדוק אצלנו אם יש דרך אחרת.

יואב קיש: אם כן, נעשה את זה עכשיו.

יואב קיש: אם לא, נשאיר את זה.

מורן ישראל: משהו מאוד חשוב, פנינו איתו למפקחת הארצית על הבחירות וגם הוגשה הסתייגות בפעם הקודמת.

מורן ישראל: קיימת אנומליה היום בחוק שלא מאפשרת לנו כמפלגה להתמודד בבחירות המקומיות.

מורן ישראל: נאמר לנו, נזרק לנו לאוויר: "תתמודדו כרשימה עצמאית", אבל כמו כל מפלגה, כמו שאתה יודע, יש לנו סניפים.

מורן ישראל: במידה והסניפים שלנו יתמודדו באופן עצמאי, המפלגה לא תוכל לקיים כל קשר תקציבי בינה לבין - -

יואב קיש: תסביר לי עוד פעם, אתם מפלגה - -

מורן ישראל: שאין לה ייצוג בכנסת.

יואב קיש: היא רוצה להתמודד, או שלצורך העניין היא בהקמה?

מורן ישראל: היא רוצה להתמודד בבחירות המקומיות.

מורן ישראל: אנחנו רוצים להתמודד כסיעת אם לסיעות בנות ברשויות שונות.

מורן ישראל: בחלק מהיישובים יש לנו כבר נציגות קיימת, חברי מועצה מכהנים שבחרו להצטרף למפלגה שלנו.

מורן ישראל: הבעיה כיום זה שההגדרה של מפלגה, לפי חוק הבחירות - -

יואב קיש: זה רק מה שקיים?

מורן ישראל: זו רק מפלגה שיש לה ייצוג בכנסת.

יואב קיש: אם אורלי לוי רוצה להתמודד כמפלגה שאין לה עוד נוכחות בכנסת בבחירות המקומיות, אסור לה?

מורן ישראל: זו שאלה לגבי אורלי לוי, כי לה ספציפית יש ייצוג בכנסת.

יואב קיש: היא לא מכהנת כמפלגה.

מורן ישראל: מפלגה או סיעה.

מורן ישראל: אם היא נחשבת כסיעת יחיד, לדעתי יש לה את האופציה הזאת.

מורן ישראל: אם משה בוגי יעלון, שיקים מפלגה, ירצה להתמודד בבחירות המקומיות לפני שיהיו בחירות ארציות, הוא לא יוכל לעשות את זה.

יואב קיש: למה לא?

מורן ישראל: כי אין לו ייצוג בכנסת.

מורן ישראל: זה במידה והוא רוצה להתמודד כמפלגה.

יואב קיש: אבל אתה עוד לא מפלגה, עוד לא נבחרת.

מורן ישראל: מפלגה, וזה על פי חוק המפלגות, זו מפלגה שנרשמה אצל רשם המפלגות.

מורן ישראל: נרשמנו, יש לנו סניפים, אנחנו מעוניינים להתמודד.

מורן ישראל: במידה והרשימות שלנו יתמודדו כרשימות עצמאיות, אני לא אוכל לתמוך.

מורן ישראל: במידה ואני אתן שקל, יחשיבו את זה כתרומה מתאגיד לרשימה עצמאית.

מורן ישראל: אם תפתרו את הנושא הכלכלי כך שאני אוכל להיות סיעת אם לאותן סיעות בנות, מצוין.

יואב קיש: בוא נשמע התייחסות של היועץ המשפטי.

גלעד קרן: ההתייחסות שלך היא יותר לחוק הרשויות המקומיות (מימון בחירות) מאשר לחוק שלפנינו.

מורן ישראל: גם וגם, כי כרגע אין שום דרך.

גלעד קרן: אתה דיברת על מניעה להתמודד.

גלעד קרן: החוק הזה לא מונע ממך להתמודד, אמנם לא כמפלגה אלא כרשימה.

גלעד קרן: החוק שעוסק בבחירות לא מונע ממך להתמודד.

גלעד קרן: אתה מדבר על בעיית מימון, שהיא בעיה שקיימת בחוק רשויות מקומיות (מימון בחירות).

גלעד קרן: זה לא חוק שהוא כרגע על השולחן שלנו.

גלעד קרן: אני מסכים שבחוק הרשויות המקומיות (מימון בחירות) יש אי שווין אינהרנטי בין מפלגות קיימות לרשימות עצמאיות.

יואב קיש: אם אני מצליח לסכם את מה שהבנתי משניכם, אז המצב הוא מפלגה שעדיין אין לה ייצוג בכנסת יכולה להתמודד לפי החוק הזה ברשויות המקומיות, לא לממן.

מורן ישראל: לא, היא לא יכולה.

גלעד קרן: היא יכולה להתמודד כרשימה.

יואב קיש: רשימות עצמאיות.

יואב קיש: שנינו מבינים שהבעיה זה המימון.

מורן ישראל: לא, זה הרישום.

מורן ישראל: אני כמפלגה לא יכול להתמודד.

מורן ישראל: אתה כמפלגה יכול להתמודד בבחירות המקומיות.

יואב קיש: נשים את המימון בצד, נתעסק רק ברישום.

מורן ישראל: שים את המימון בצד.

מורן ישראל: אני לא יכול להירשם כמפלגה בבחירות המקומיות.

גלעד קרן: אני אשמח לשמוע מה ההבדל.

גלעד קרן: אם אין בעיה של מימון, מה ההבדל אם אתה רץ כרשימה שקוראים לה איקס או כמפלגה שקוראים לה איקס בבחירות לרשויות המקומיות?

מורן ישראל: אני הסברתי לך.

מורן ישראל: אם עכשיו יש לנו תקציב שנאסף - -

יואב קיש: אמרת שהמימון הוא לא בעיה.

מורן ישראל: אני לא מדבר על המימון של הממשלה ומה אתם מצפים.

יואב קיש: לא קשור.

יואב קיש: לא הבנת את ההגדרה שלי.

יואב קיש: שים את כל נושא הכספים, כולל העברת כספים - -

מורן ישראל: אין כסף.

יואב קיש: לא שאין כסף.

מורן ישראל: הבנתי, אני שם אותו בצד.

יואב קיש: אני מבין שיש בעיה.

יואב קיש: שים אותו בצד.

מורן ישראל: אני נותן לך את הרציונל.

מורן ישראל: נניח שיש לנו סניפים ב-10 יישובים ברחבי הארץ.

מורן ישראל: נניח והסניפים רוצים לרוץ עם השם "זה מקומי" בדיוק כמו שהליכוד רץ עם השם.

מורן ישראל: אנחנו רוצים להישאר עם השם "זה מקומי".

מורן ישראל: במידה והם לוקחים את השם "זה מקומי", האם זה מוניטין שנתרם על ידי המפלגה לאותה סיעה מקומית, האם זו תרומה של תאגיד?

מורן ישראל: אנחנו רוצים להגיש רשימות בנות וסיעות בנות, יש לנו חברי מועצה מכהנים, איך אנחנו נרשמים?

מורן ישראל: אני רוצה להתמודד כמו שאתה מתמודד.

יואב קיש: אתה אומר שהכסף זו בעיה אחרת, צריך לטפל בה בדרך אחרת.

מורן ישראל: נכון, זו גם בעיה שצריך לטפל בה, אבל קודם יש בעיה מהותית של חוסר שוויון ביכולת שלי להתמודד.

יואב קיש: משרד הפנים, יש לכם תשובה?

יואב קיש: עזבו את הכסף, אפס אירועי כסף, רק את העניין שהוא רוצה שהמותג יהיה זהה בכל הארץ.

יואב קיש: יש לו מניעה לעשות את זה?

רון אלמוג: אין לו מניעה להשתמש בשם.

רון אלמוג: אם יהיו באותה רשות מקומית שתי רשימות שיתחרו על אותו שם, מנהל הבחירות יצטרך להכריע מי זכאית מביניהן לשם, בין השאר לפי גודלה של המפלגה.

יואב קיש: השאלה אם יש בעיה להוסיף איזה סעיף שאומר שמפלגה שאין לה ייצוג עדיין בכנסת, או שלא היה לה ייצוג בכנסת, תוכל לפעול, להתמודד בבחירות המקומיות בצורה ארצית תחת המותג של אותה מפלגה, משהו כזה.

רון אלמוג: כרגע בחוק הרשויות המקומיות (בחירות) אין שום מעמד למפלגה שהיא לא בכנסת.

רון אלמוג: יש מעמד לסיעות הכנסת ולמפלגות שיש להן ייצוג בכנסת.

רון אלמוג: אין שום מעמד עודף למפלגה, היא מתמודדת כמו כל רשימה חדשה.

יואב קיש: אתה אומר שיכול להיות שהבעיה שיש הרבה מפלגות.

רון אלמוג: מסכים.

רון אלמוג: צריך לאסוף רשימה של 200 תומכים באותה רשות מקומית שמגישים מטעמם את הרשימה.

יואב קיש: אתה מבין את הבעיה שהוא מתאר פה?

רון אלמוג: התסריט שבו באותה רשות מקומית מישהו אחר ירצה "לגנוב" להם את השם ולהשתמש בו - יש לזה פתרון.

רון אלמוג: מנהל בחירות בסוף יכריע.

רון אלמוג: אם יש מפלגה ארצית שיש לה זיהוי ארצי, סביר להניח שהוא ייתן לה את העדיפות בשם, אם באמת תהיה מריבה על השם "זה מקומי" באחת הרשויות.

יואב קיש: אז מה אתה מציע לעשות?

יואב קיש: לא לגעת?

יואב קיש: יש לכם רעיון לשינוי שכן אפשר לעשות?

רון אלמוג: שוב, זה למעט המימון.

רון אלמוג: מבחינת ההתמודדות אנחנו לא חושבים שיש כאן איזה שהוא קושי.

רון אלמוג: אם נגיע למצב שבו שתי רשימות נאבקות על אותו שם, למנהל הבחירות יהיה מנגנון להכריע ביניהן.

רון אלמוג: אם יש כאן מפלגה ארצית, זה נותן לה יתרון.

יואב קיש: אפשר להוסיף סעיף שברישום, במידה ויש ויכוח על שם, יינתן תעדוף לרשימה מקומית שמייצגת מפלגה, משהו כזה?

יואב קיש: הרי אם אין בעיה של שם, אין בעיה.

יואב קיש: אם תהיה בעיה של שם, צריך לתת תעדוף למפלגה קיימת.

מורן ישראל: הסיפור הוא לא רק שם.

יואב קיש: אני יודע.

מורן ישראל: הוא גם לא רק כסף.

מורן ישראל: הוא סיפור של מה מערכת היחסים, באיזו מסגרת אנחנו רצים.

מורן ישראל: היום במסגרת החוק יש רשימה, יש סיעה, יש רשימה בת, סיעה בת וסיעה אם.

יואב קיש: בעיני זה נושא מעניין.

מורן ישראל: הוא עניין חוקתי לבחירות הקרובות.

יואב קיש: ברור שהוא רלוונטי גם לבחירות הקיימות.

יואב קיש: הוא נושא חדש, הוא לא עלה - -

מורן ישראל: יש הסתייגות על זה.

יואב קיש: של מי ההסתייגות?

מורן ישראל: של חברת הכנסת יעל פארן.

מורן ישראל: היא הגישה בישיבה הקודמת.

יואב קיש: נדבר על ההסתייגות אחר כך.

עופר בן-אליעזר: צריך להיזהר שלא יהיה מצב שיירשמו מפלגות שלא התמודדו לכנסת.

מורן ישראל: צריך להיזהר ממצב שבו מפלגות לא יוכלו להתמודד במדינת ישראל באופן שווה, להיזהר ממצב שרק מפלגות שיש להן ייצוג בכנסת יוכלו להתמודד.

יואב קיש: עופר, נושא חדש, אנחנו לא מדברים עליו עכשיו.

יואב קיש: האם בסעיף 12 יש לכם הצעה לנוסח חדש?

רון אלמוג: לא מעבר למה שנדון.

יואב קיש: זה סעיף שעושה שינוי בהתמודדות, במידה ויש בעיות בכל מיני ועדות.

יואב קיש: הייתה התנגדות של חבר הכנסת יעקב אשר.

רון אלמוג: אנחנו רוצים לחזור לפסקה (21)(ב)(א1) לגבי ועדת קלפי מיוחדת שסופרת קולות חיילים.

רון אלמוג: אנחנו הצענו שתהיה ועדת קלפי של שלושה.

רון אלמוג: בדיון עלתה טענה שגם ברשויות גדולות יש 5,6 סיעות, לכן אפשר לתת ייצוג לכל חבר סיעה.

רון אלמוג: בדיון הסכמנו לזה, אבל אחר כך בדקנו את הנתונים.

רון אלמוג: גם ברשויות בינוניות יש בין 10 ל-16 סיעות בכל רשות מקומית.

רון אלמוג: לתת חבר אחד לכל סיעה בוועדת קלפי - זה עדיין 16 אנשים שיושבים וסופרים פיזית פתקים.

רון אלמוג: אנחנו מבקשים לחזור לנוסח הקודם, לנוסח של ועדה של שלושה, כאשר כל הרשימות האחרות הן משקיפות בוועדה.

רון אלמוג: הן יכולות לפקח על הספירה, אבל טכנית הספירה נעשית על ידי שלושה נציגי הסיעות הגדולות ביותר.

סעיד אלחרומי: מי בוחר את 3 הסיעות?

יואב קיש: מי התנגד לזה בדיון?

סעיד אלחרומי: אני התנגדתי.

יואב קיש: מי בוחר את 3 הסיעות?

רון אלמוג: ועדת הבחירות.

רון אלמוג: ועדת הבחירות מורכבת מהנציגים של כל סיעות המועצה.

רון אלמוג: היא בוחרת את 3 הסיעות.

יואב קיש: ואם במקום 3 נעשה 5 כדי שיהיה קצת יותר רחב?

רון אלמוג: אפשר גם 5.

יואב קיש: נראה לך הגיוני 5 סיעות?

יואב קיש: השאר משקיפים.

סעיד אלחרומי: אין בעיה.

יואב קיש: אז נעשה את זה 5, כאשר השאר משקיפים.

יואב קיש: שלא יהיה 16, כי אני מבין שזה מספר בעייתי.

גלעד קרן: (23) בסעיף 84ט – בסעיף קטן (א), במקום הרישה עד המילים "שליד הרשויות" יבוא "ועדת קלפי מיוחדת שמונתה לפי סעיף 82(א1) (בפרק זה – ועדת קלפי מיוחדת) תהיה אחראית לקבלת המעטפות של אלה שהצביעו בקלפיות לאסירים, לבדיקת קולותיהם ולספירתם; מיון המעטפות של אלה שהצביעו בקלפיות כאמור והעברתן לוועדת הקלפי המיוחדות שמונו ברשויות"; בסעיף קטן (ב), במקום "לוועדת הבחירות" יבוא "לוועדת הקלפי המיוחדת"; בסעיף קטן (ד), לפני "חברי ועדת הבחירות" יבוא "חברי ועדת הקלפי המיוחדת" ובמקום "לדעת ועדת הבחירות" יבוא "לדעת ועדת הקלפי המיוחדת"; (24) בסעיף 84י – בסעיף קטן (א), במקום "ועדת הבחירות" יבוא "ועדת קלפי מיוחדת";

קטן יבוא: "(ב) על חתימת הפרוטוקול ועל הערות לפרוטוקול יחול הוראות סעיף 64(ב).";

רון אלמוג: אלה תיקונים טכניים שנובעים מהשינוי של ועדת הקלפי המיוחדת.

רון אלמוג: כשהקמנו את ועדת הקלפי המיוחדת - -

יואב קיש: עם החמישה חברים?

רון אלמוג: כן.

יואב קיש: זה לפי גודל הולך?

יואב קיש: מי קובע מי החמישה?

רון אלמוג: ועדת הבחירות מורכבת מנציגי הסיעות במועצה.

רון אלמוג: הם בוחרים חמישה.

רון אלמוג: זה כמו שהם בוחרים ועדת קלפי רגילה בכל מקום אחר.

יואב קיש: זה טכני לחלוטין.

יואב קיש: בוא תמשיך.

97ב יבוא: "הארכת מועדים 97ג (א) כל מקום שחוק זה קובע שפעולה מסוימת תיעשה מספר מסוים של ימים לפני יום הבחירות, רשאי שר הפנים, לא יאוחר מהיום ה-100 שלפני יום הבחירות, אם ראה סיבה מספקת לכך, להאריך את המועד לאותה פעולה עד לחמישה ימים נוספים; הודעה על החלטה כאמור תפורסם ברשומות.

97ב יבוא: ב) הוראות סעיף קטן (א) לא יחולו על עתירות וערעורים לפי חוק זה.

97ב יבוא: "

רון אלמוג: זה תיקון מהותי חדש שאנחנו מבקשים להוסיף.

רון אלמוג: אנחנו רוצים לתת סמכות לשר הפנים לתקן מועדים לאורך הבחירות.

רון אלמוג: כדי לא לפגוע בהסתמכות של רשימות ומועמדים, הוא יעשה את זה לפני יום ה-100 שלפני יום הבחירות.

רון אלמוג: יש סמכות דומה בכנסת לוועדת הבחירות המרכזית.

רון אלמוג: הוספנו את המגבלה של ה-100 יום שלא קיימת בכנסת.

יואב קיש: ברגע שהוא חצה את ה-100 יום לפני, הוא לא יכול לתת שום הארכה.

יואב קיש: אם זה לפני ה-100 יום, אתה נותן לו את הגמישות של להאריך עד חמישה ימים.

רון אלמוג: ההחלטה מתקבלת 100 ימים לפני הבחירות.

רון אלמוג: הוא מאריך מועדים שנמצאים בתוך תקופת ה-100 ימים, אבל הוא מודיע על זה מראש כדי שיוכלו להיערך.

יואב קיש: לתת גמישות.

יואב קיש: זה גם עד חמישה ימים.

רון אלמוג: ולהודיע מראש, כדי שכולם יוכלו להיערך בהתאם.

יואב קיש: אני רוצה לבחון עכשיו אם אפשר להוסיף משפט שאומר שתיקון זה יחול על כל הרשויות שמתוקצבות מתקציב המדינה.

יואב קיש: אז אני פותר את הבעיה, לא צריך צו אלוף, לא צריך כלום.

יואב קיש: אני מבקש שתבדקו ותתנו לי תשובה אם זה אפשרי.

יואב קיש: כבר עשו את זה בחוקים אחרים.

יואב קיש: יש את זה בתיקונים אחרים.

יואב קיש: אנחנו חוסכים את כל העבודה שאני לא יודע אם תקרה או לא תקרה.

יואב קיש: אני לא רוצה להפלות פה לרעה את הרשויות ביהודה ושומרון.

יואב קיש: תרשמו לעצמכם להוסיף תיקון: תיקון זה יחול על כל הרשויות שמתוקצבות מתקציב המדינה.

יואב קיש: תבדקו ותחזרו אלי.

גלעד קרן: סעיף 2 מתקן את חוק הרשויות המקומיות (בחירת ראש הרשות וסגניו וכהונתם).

גלעד קרן: זה סעיף מהותי ביותר, לדעתנו גם בעייתי ביותר.

גלעד קרן: פסקה (2) עוסקת במועמד שזכה ב-75 אחוז מהקולות אבל הרשימה שלו לא זכתה במנדט.

גלעד קרן: כאן יש הצעה של הממשלה שאומרת שגם אם מועמד זכה ב-74.9 אחוז מקולות הבוחרים בבחירה ישירה והרשימה שהוא רץ בראשה לא זכתה במנדט, הוא יצטרך להתמודד בסיבוב השני.

יואב קיש: מישהו רוצה להסביר לי את ההיגיון של זה?

רון אלמוג: הבחירות למועצות הרשויות הן בחירות יחסיות כמו הבחירות לכנסת.

רון אלמוג: כל רשימה מקבלת חלק יחסי של מנדטים במועצה.

רון אלמוג: יש סעיף שנועד למקרי קיצון בהם ראש הרשות מתמודד ברשימה ולא הצליח להגיע למנדט שלם.

רון אלמוג: כדי לפתור את הבעיה שראש רשות מכהן לא נמצא במועצה, יש סעיף בחוק שאומר שבמקרה כזה ראש הרשות יצטרף כחבר נוסף.

רון אלמוג: בשני דוחות של מבקר המדינה נמצא שיש תופעה של ראשי רשויות שמריצים רשימות מלאכותיות שכמעט לא משיגות קולות - חלק מהמקרים אפילו אפס קולות - כדי להשיג את המנדט הנוסף.

רון אלמוג: אז יש רשימה אחת שמתמודדת בבחירות היחסיות, מקבלת את החלק היחסי שלה מקרב ציבור הבוחרים, כאשר ראש הרשות מקבל דרך הרשימה המלאכותית שלו מנדט נוסף למרות שהציבור בבחירות למועצה לא בחר בו.

רון אלמוג: ככה יש עיוות של היחסיות של הבחירות.

רון אלמוג: מבקר המדינה העיר בדוחות שזה ניצול לרעה של הסעיף בחוק, וזה בגלל מקרים שראש רשות זכה באלפי קולות בבחירות הישירות בלי שהוא הצליח להשיג אפילו קול אחד, כלומר, אפילו הוא עצמו לא הצביע עבור הרשימה שהוא עומד בראשה.

יואב קיש: איפה זה, באיזה רשויות זה קרה?

יואב קיש: כולן מהמגזר.

רון אלמוג: יש רשויות שהן לא מהמגזר, למשל בית דגן, יבנאל, שזכו למספר ספור של קולות.

יואב קיש: למה ההצעה הזאת תפתור את זה?

רון אלמוג: ההצעה הזאת נותנת תמריץ שלילי לראש רשות להריץ רשימות כאלו, בי הוא מגיע לסיבוב שני ועלול להפסיד את הבחירות.

רון אלמוג: עשינו גם רף של 75 אחוז.

יואב קיש: אתה משאיר עדיין את המצב שאם אין לו - - ?

רון אלמוג: המנדט הנוסף הזה עומד לבחירות של הציבור, כלומר, בסיבוב השני עומד ראש הרשות והמנדט הנוסף.

רון אלמוג: הציבור בסוף יכריע אם הוא רוצה לעוות את היחסיות ולהעניק את המנדט הנוסף.

רון אלמוג: בסיבוב הראשון הציבור עוד לא מודע לכל התוצאות.

רון אלמוג: בסיבוב השני הוא מודע לכך שעומד כאן על הכף מנדט נוסף מעבר למה שהוא בחר בסיבוב הראשון למועצה.

רון אלמוג: הוא מחליט אם לתת את זה לאותו ראש רשות.

עופר בן-אליעזר: אני לא מצליח להבין את הלוגיקה במה שדיבר פה משרד הפנים.

עופר בן-אליעזר: ברגע שבאתי לסיבוב הראשון ושמתי פתק לראש הרשות, לא לרשימה, מראש ידעתי מה אני הולך לעשות.

עופר בן-אליעזר: מה ההבדל בין זה לבין ההצבעה אחרי זה, הרי בכל מקרה אני מצביע רק לראש הרשות?

עופר בן-אליעזר: אתה לא מתקן שום דבר.

יואב קיש: אתה רק עושה בחירות כפולות ומיותרות.

עופר בן-אליעזר: בדיוק.

מירה סלומון: ומשתק את הרשות המקומית.

יואב קיש: ומשתק לעוד שלושה חודשים.

מירה סלומון: בעולם שבו המחוקק נתן דעתו בבחירות המרכזיות וחוקק את החוק הנורבגי בשמו העממי - בזה הוא נתן יתרון מסוים לשרים שהם לא חברי כנסת להעביר חוקים ממשלתיים שלא עוברים הכנה בוועדת בקריאה ראשונה, אלא מגיעים ישר לקריאה שנייה ושלישית להכנה.

מירה סלומון: כאן בא המחוקק ונתן יתרון מסוים.

מירה סלומון: כאן אפילו אין בחירות ישירות.

מירה סלומון: בבחירות המקומיות יש לנו ראש רשות שנבחר בבחירות ישירות, הוא קיבל את אמון הציבור בבחירות הישירות באופן אישי, גם אם הרשימה שאיתה הוא רץ לא קיבלה את אמון הציבור.

מירה סלומון: אין שום סיבה להגיע למצב של סיבוב שני שמשתק את הרשות המקומית.

מירה סלומון: גם כך עוד זמן ממושך לפני הבחירות הרשות משותקת - אסור לה לעשות למכרזים, להיכנס למכרזים חדשים, אסור לה להתנהל בצורה מסוימת לפני הבחירות.

מירה סלומון: עוד אחרי הבחירות סיבוב שני?

מירה סלומון: אנחנו חושבים שהתועלת, שספק אם היא קיימת, מועטה לעומת הנזק.

סעיד אלחרומי: אני חושב שיש פה סנקציה מאוד דרקונית, מאוד קשה לגבי אדם שנבחר וחייב 75 אחוז.

סעיד אלחרומי: זה עיוות של רצון הבוחר, זה עיוות של רצון האנשים כשאנחנו מבקשים ששני שליש מיישוב מסוים יבחר בראש עיר בכדי שימשיך לכהן.

סעיד אלחרומי: מה אם הוא נבחר ב-70 אחוז, ב-72 אחוז?

סעיד אלחרומי: זה דבר לא נורמטיבי.

סעיד אלחרומי: אני חושב שאפשר להטיל סנקציות, ואני אתן לך טיפ בקשר לסנקציות.

סעיד אלחרומי: יש את יושב-ראש המועצה.

סעיד אלחרומי: אם משרד הפנים רוצה לטפל בסוגיה הזאת ספציפית, אפשר להכניס סעיף שאומר שמי שנבחר והרשימה שלא לא נבחרה לא יכול לכהן כראש מועצת העיר.

סעיד אלחרומי: זה דבר אפשרי.

סעיד אלחרומי: בהרבה רשויות מקומיות היום ראש העיר הוא לא ראש המועצה.

סעיד אלחרומי: אני חושב שאין לזה מקום בסעיף הזה.

יצחק בקר: לגבי העניין של ההרכב וכמה מההשלכות, אנחנו לא מביעים דעה לגבי פתרון כזה או אחר.

יואב קיש: אתם חייבים להתייחס לפתרון.

יצחק בקר: צריך להבין קודם את הבעיה.

יואב קיש: הבעיה הוסברה היטב.

יצחק בקר: זה לא רק זה.

סעיד אלחרומי: דרך אגב, אנחנו לא רואים בזה בעיה.

יצחק בקר: לכן אני פה.

יואב קיש: הם רואים בזה בעיה, מבקר המדינה רואה בזה בעיה.

יצחק בקר: דבר ראשון, לגבי ההרכב.

יצחק בקר: יש 27 ראשי מועצה מכהנים שאכן היו במצב שהסיעה שלהם לא הגיעה למנדט אחד.

יצחק בקר: הם גם טענו שבכלל לא היו להם הוצאות בבחירות האלו, הם לא הגישו דוחות למבקר המדינה, לכן גם ההתנהלות הכספית לא משתקפת על ידנו ולא בפני הציבור.

יואב קיש: אתה אומר שאותו ראש מועצה לא מבוקר?

יואב קיש: זו בעיה אחרת.

יואב קיש: את זה לא תיארתם כבעיה.

מירה סלומון: הוא לא בזבז כספי ציבור וזכה באמון הציבור?

יואב קיש: לא הבנת מה שאמרתי.

יצחק בקר: הוא לא הוציא כסף משלו.

יואב קיש: אמרתי משהו אחר.

יואב קיש: כל מה שהם נתנו כהסבר לא רלוונטי למה שנציג מבקר המדינה אמר עכשיו.

יואב קיש: מה שנתתם כהסבר לא רלוונטי בעיני.

יואב קיש: אני נוטה להסכים עם הדעה של השלטון המקומי.

יואב קיש: מבקר המדינה אומר משהו אחר.

יואב קיש: הוא אומר שמכיוון שהוא לא זכה במנדט אז הוא לא מגיש דוח, ואז כל הכספים שהוא גייס - -

יצחק בקר: הוא אומר שהוא לא גייס כלום.

יואב קיש: אתה יכול לבדוק את זה.

יצחק בקר: או שהוא מצהיר שלא היו לו בכלל.

יואב קיש: אם הוא שיקר בכך שהוא אמר שהוא גייס, אתה יכול לראות את זה.

יואב קיש: מה הבעיה?

יצחק בקר: הבעיה היא שסיעת האחות שקיבלה שלושה מנדטים ורצה איתו, תמכה בו, והיא הסיעה האמיתית שלו - -

יואב קיש: אז הכל משם, כל הכספים שם.

יואב קיש: תהיה לך בקרה שם.

יצחק בקר: ואז אנחנו במצב, כמו שנאמר פה, כאילו מדובר בתרומה מסיעה לסיעה.

יצחק בקר: הוא אמר: אני בעשייה שלי לא מוציא כלום, אבל מי שמהדהד את המוניטין שלי ומי שמפטם אותי כדי להיות ראש מועצה זו סיעה אחרת, שם הם מקבלים.

יואב קיש: עם כל הכבוד, יש גם מקרים בהם הליכוד מתמודד ברשימה ותומך בנציג אחר לרשות.

יואב קיש: הוא יכול להחליט אם הוא מממן או לא מממן.

יצחק בקר: נכון, אבל לא בצורה מלאכותית שבה מי שעומד כראש מועצה אומר: לי לא היו הוצאות בכלל.

יואב קיש: יכול להיות שהוא צודק.

יואב קיש: יכול להיות שבאותה סיעה לא היו לו הוצאות.

יואב קיש: אתם צריכים לבדוק אם בסיעה המהדהדת, כמו שקראת לה, ההוצאות שהיו התקבלו כדין ויצאו כדין.

יואב קיש: זה בסדר גמור.

הוא לא יכול להעביר מסיעה לסיעה.

יואב קיש: נכון.

יצחק בקר: אבל זאת הטענה, זה המצב.

יואב קיש: אני אגיד לכם מה אני חושב.

יצחק בקר: אני אגיד רק לגבי העניין של 75 אחוז.

יצחק בקר: אני מסכים זה נראה מוזר שיהיה סיבוב שני.

יצחק בקר: מצד שני, המצב הנתון כיום הוא כזה שאדם יכול לקבל אפס קולות ולזכות ב40%, לא רוב.

גלעד קרן: רוב.

יואב קיש: רוב הוא מחשיב כמעל 50 אחוז.

יואב קיש: זו שאלה של הגדרה.

יצחק בקר: נכון.

יצחק בקר: כש-60 אחוז מהתושבים הצביעו נגד המועמד הזה והוא הופך להיות ראש מועצה ועוד מקבל מנדט נוסף, זה - -

יואב קיש: הנושא של עוד חבר נוסף פחות מטריד אותי.

יואב קיש: אני רק רוצה לוודא שאתם כמשרד מבקר המדינה יכולים לעשות ביקורת הוגנת על הכספים שהתקבלו.

יואב קיש: זה נראה לי הגיוני.

עופר בן-אליעזר: מה שאתה אומר לא הגיוני בקטע של האחוזים.

עופר בן-אליעזר: לפי מה שאתה אומר, בוא נקבע שיש רק שני מועמדים: אחד עם רוב, אחד שלא יהיה לו רוב.

עופר בן-אליעזר: אם יש עשרה מועמדים שכל אחד מקבל חמישה ואחד מקבל 40 אחוז - -

יואב קיש: אין לו רוב לפי דבריו.

עופר בן-אליעזר: אבל הוא קיבל את אמון הציבור כי יש עשרה מועמדים.

יואב קיש: אין לו רוב, יש לו 40 אחוז.

אני חושב שלא צריך לשנות את זה, רק בעניין של הכספים צריך לסגור את הגדרות.

שמואל שפט: חבר מועצה צריך לקבל רק בשביל להיות חבר מועצה, הוא לא צריך ארבעים אחוז.

יואב קיש: איקס קולות.

שמואל שפט: איקס קולות לפי גודל המועצה.

שמואל שפט: ברור שכשהוא מקבל 40 אחוז, הוא עובר בהמון את האחוזים של חבר המועצה.

שמואל שפט: לגבי האבסורדיות של ההצעה של משרד הפנים, גם אם אתה רוצה לדרוש יותר, ואני חושב שזה לא סביר, אתה לא יכול לדרוש - -

יואב קיש: אני רוצה לשמוע מה חושב היועץ המשפטי של הוועדה בעניין הזה.

גלעד קרן: כפי שהתחלתי להגיד מקודם, אנחנו חושבים שיש פה בעיה מהותית ובעיה פרקטית.

גלעד קרן: מבחינה מהותית יש פה פגיעה בעיקרון של הבחירה הישירה, שזה העיקרון של הבחירות ברשויות המקומיות - בחירה ישירה לראש הרשות ובחירה נוספת לחברי המועצה.

גלעד קרן: מבחינה פרקטית, ההצעה של משרד הפנים, של הממשלה, לדעתי לא תפתור את הבעיה בכלל.

גלעד קרן: היא לא יוצרת שום הרתעה למועמד.

גלעד קרן: מועמד שקיבל מעל חמישים אחוזים, בטח אם אנחנו מדברים על שבעים אחוזים ומעלה, אין לו שום בעיה להתמודד בסיבוב שני, הוא יזכה בוודאות בסיבוב השני.

גלעד קרן: הוא יקבל מימון לבחירות בסיבוב השני.

גלעד קרן: הוא יצטרך להוציא עוד הרבה כסף על ארגון הבחירות לסיבוב השני, כך שאני לא יודע מה ההרתעה.

גלעד קרן: צריך לזכור שהיום אותו מועמד לוקח סיכון הרבה יותר גדול כשהוא מתמודד ברשימה "פיקטיבית".

גלעד קרן: אם הוא לא יזכה בבחירות לראש הרשות, הוא לא יהיה חבר המועצה במשך אותה קדנציה.

עמי ברקוביץ: אז למה עושים את זה?

גלעד קרן: עובדה שהוא עושה את זה.

גלעד קרן: כנראה שזה לא מה שירתיע אותו.

יואב קיש: משרד הפנים, אתם רוצים להגיב?

רון אלמוג: רק להערות שהיו קודם לגבי השיתוק.

רון אלמוג: בחירות חוזרות הן תוך 14 יום, זה לא כמה חודשים.

רון אלמוג: הדרישה שלנו היא לא בהכרח שראש הרשות יזכה ב-75 אחוז מהקולות.

רון אלמוג: הדרישה היא להעביר את זה לסיבוב שני כדי שהציבור יבחר.

רון אלמוג: אם הציבור בחר בסיבוב הראשון עם תשעה מנדטים - שתהיה לו את האפשרות לבחור על המנדט הנוסף מול מי הוא יתמודד בסיבוב השני.

עמי ברקוביץ: אני רק רוצה לומר שעיקרון הבחירה הישירה, להבדיל מבחירות למועצות האזוריות, לא עומד בפני עצמו.

עמי ברקוביץ: זה לא שהוא לא מתמודד ברשימה.

עמי ברקוביץ: הוא גם מתמודד עצמאית לבחירה הישירה לרשות - -

יואב קיש: זו רשימה חצי פיקטיבית לפי מה שהם אומרים.

עמי ברקוביץ: הוא גם חייב להיות ראשון ברשימת מועמדים.

יואב קיש: אני מסכם את הנושא.

יואב קיש: הנושא הוא לא נושא כזה פשוט, הוא נושא מורכב, הוא משפיע מהותית על הליך בחירות כפי שראינו בלא מעט מועצות.

יואב קיש: אני לא מתכוון לעשות דיון שבא לתקן דברים מהירים.

יואב קיש: אני לא רואה שבמסגרת לוחות הזמנים שמשרד הפנים מציג אפשר להעביר את הדבר הזה בצורה רצינית, לכן אני אומר למשרד הפנים:

יואב קיש: אם אתם רוצים לעשות תיקון בעקבות הדבר הזה, תבואו עם פתרון יותר תפור וראוי יחד עם מבקר המדינה, תבינו את הבעיות שיש לו, אם זה בנושא המימוני.

יואב קיש: הפתרון שמוצע פה לא מתאים.

יואב קיש: להתחיל לרוץ עכשיו בגלל שזה הגיע זה לא נכון, אני לא מקבל.

יואב קיש: אנחנו נמשיך בלי זה.

יואב קיש: סעיף 2(2) לא יעלה להצבעה.

יואב קיש: אולי נסיר אותו.

יואב קיש: בוא נמשיך בהקראה.

גלעד קרן: אני מקריא את סעיף 2 בלי פסקה (2) שעוסקת בנושא שדיברנו עליו עכשיו.

גלעד קרן: 2.

גלעד קרן: בחוק הרשויות המקומיות (בחירת ראש הרשות וסגניו וכהונתם), התשל"ה-1975 - בסעיף 6(א), אחרי "מועמד לראש הרשות" יבוא "שאינו מועמד יחיד"; (3)

גלעד קרן: בסעיף 10, במקום המילים "או התפטר" יבוא "התפטר מועמד יחיד" ובמקום "בסעיפים 6 ו-6א" יבוא "בסעיף 6א";

יואב קיש: הסעיפים האלה קשורים, אתה רוצה להשאיר אותם?

יואב קיש: רק סעיף 2(2) בעייתי?

גלעד קרן: 2(2) (א) ו-(ב).

יואב קיש: 2(2) (א) ו-(ב) יורדים.

יואב קיש: השאר זה טכני?

רון אלמוג: לא, זה לא טכני.

יואב קיש: ו-(3) הם טכניים?

רון אלמוג: לא, הם לא טכניים.

רון אלמוג: זה אותו תיקון.

רון אלמוג: (1) ו-(3) מתייחסים לסיטואציה שבה יש מועמד יחיד לראש הרשות אחרי המועד האחרון להגשת הרשימות והוא מתפטר.

יואב קיש: אז אין מועמד.

רון אלמוג: אנחנו רוצים שבמצב כזה שאין מועמד יהיו רק בחירות למועצה, כשהמועצה בוחרת מתוכה אחד מחברי המועצה שיהיה ראש המועצה.

יואב קיש: מתי זה קורה, לפני הבחירות?

רון אלמוג: לפני הבחירות, אבל אחרי המועד האחרון להגשת רשימות.

יואב קיש: זאת אומרת, נוצרה סיטואציה שבה לפני בחירות יש רק מועמד אחד לראשות עיר, כאשר אחרי שהמועמד מתפטר אין יותר מועמדים לראשות העיר.

רון אלמוג: המצב היום הוא שפותחים את זה מחדש, נותנים לרשימות אחרות להגיש מועמדים.

יואב קיש: אני חושב שזה יותר נכון.

יואב קיש: למה לא?

סעיד אלחרומי: מה אם מישהו נפטר?

רון אלמוג: זה אם הוא מתפטר, לא נפטר.

יואב קיש: אני לא מבין למה אתם רוצים שהמועצה תחליט.

אם הוא נפטר, כן יבחרו חברי המועצה.

אני מבין מה שאתם רוצים.

אתם חוששים שיהיה מישהו שיציג את מועמדתו כדי להתפטר אחר כך ומישהו יוכל - -

רון אלמוג: היה מקרה כזה באחת הבחירות.

יואב קיש: אתם מאפשרים לו.

יואב קיש: האם אתם בעד בחירות כלליות, או בעד בחירות של חברי המועצה?

יואב קיש: מי יבחר את ראש העיר - המועצה, או שיהיו בחירות כלליות חדשות?

המועצה.

יואב קיש: למה לא בבחירות כלליות?

רון אלמוג: זה אומר שצריך לפתוח שוב את הגשת הרשימות והגשת המועמדים.

יואב קיש: כן, פעם ב-5 שנים.

יואב קיש: אתה לא רוצה לפחות את זה בשביל הבוחרים שלנו?

יואב קיש: תדחה בעוד שלושה חודשים, מה לעשות.

יואב קיש: אתה מדבר על סיטואציה קיצונית.

יואב קיש: אני לא מדבר באמצע הקדנציה, שאז יש מנגנון שאומר כמה זמן לפני בחירות והכל בסדר.

יואב קיש: אנחנו מדברים על מצב שבו יש מועמד מקובל על כולם, רק ששבוע לפני הבחירות הוא התחרט כי אשתו אמרה לו: אם אתה הולך לבחירות, אני עוזבת אותך.

יואב קיש: פעם ב-5 שנים האזרחים יכולים לבחור ראש רשות.

יואב קיש: אתה אומר להם: לא, בסיטואציה הזאת תבחרו מועצה, היא כבר תחליט בשבילכם.

רון אלמוג: כי אין מועמדים.

יואב קיש: אז בוא נעשה מועמדים.

רון אלמוג: יש חשיבות בלערוך את הבחירות בכל הרשויות המקומיות באותו יום.

רון אלמוג: רשות כזאת אנחנו מוציאים מהסבב, דוחים לה את הבחירות.

יואב קיש: נכון, חד פעמי.

עופר בן-אליעזר: אתה לא מוציא אותה מהסבב.

עופר בן-אליעזר: כמו שיש בחירות לסבב שני, יתנו עוד שלושה חודשים.

יואב קיש: נראה לי יותר הגיוני פעם ב-5 שנים מאשר לתת למועצה.

יואב קיש: נכון.

רון אלמוג: זאת בדיוק הסיטואציה.

רון אלמוג: את זה זה בא למנוע.

יואב קיש: למה למנוע?

מה אתה מציעים?

אתם מציעים שחברי המועצה יבחרו את ראש הרשות, זאת אומרת, יכול להיות שאיזו סיטואציה פוליטית של כמה מפלגות תביא את ראש הרשות.

אתה הולך כנגד הרעיון של בחירה ישירה בה האזרח בוחר את ראש העיר שלו.

עמי ברקוביץ: תסביר לו מה קורה היום.

רון אלמוג: זה מה שקורה היום.

מה שקורה היום הבנתי.

ההצעה של היושב-ראש היא לדחות את זה בשלושה חודשים.

כשאתה פותח את זה מחדש אין "שירקס".

אז אנשים יחשבו ויגידו: ההוא עזב?

אני עכשיו מתמודד.

יואב קיש: זה ימנע ממנו להתפטר במקומות האלה.

יואב קיש: אם הוא חושב שיש לו קומבינה במועצת העיר הוא יעשה את זה.

יואב קיש: ככה הוא לא יעשה את זה.

עופר בן-אליעזר: אם זה מה שתגיד, אז יום אחרי שהוא ייבחר הוא יתפטר.

עופר בן-אליעזר: מה אתה עושה?

זה בחירות.

עופר בן-אליעזר: אתה הולך לבחירות.

רון אלמוג: אם הוא מתפטר אחרי הבחירות, אז יש בחירות מיוחדות רק לראש רשות.

יואב קיש: על זה אני מדבר.

רון אלמוג: כאן אנחנו מדברים על מועד הבחירות הכלליות לכל הרשויות המקומיות, למועצות ולראש הרשות.

יואב קיש: אז לא הייתי ברור.

יואב קיש: הבחירות למועצת העיר יתקיימו בזמן.

יואב קיש: אני מפריד פה.

יואב קיש: אתה לא מוציא אותם מהבחירות.

יואב קיש: אם נוצר מצב שמכל סיבה שהיא ביום הבחירות אין מועמד לרשות, יתקיימו הבחירות למועצת העיר בזמן, כלשונן, כפי שהיה מתוכנן, כאשר במקביל נערכים לבחירת ראש רשות כפי שהיה אמור להיות.

רון אלמוג: החוק מתייחס למצב שבו אין מועמדים, יש בחירות במועצה.

רון אלמוג: זה כבר החוק היום קובע.

יואב קיש: אז אתה לא מוטרד מההיפרדות של הבחירות למועצה.

רון אלמוג: החוק קובע שיש בחירות למועצה, כאשר המועצה בוחרת יושב-ראש.

רון אלמוג: זה מה שקורה כשאין מועמדים בכלל.

רון אלמוג: אנחנו מבקשים להתייחס למצב שבו יש מועמד יחיד שהתפטר ואין בכלל מועמדים.

יואב קיש: הדיון נגמר.

יואב קיש: אנחנו מדברים על סיטואציה שבה הגענו ליום הבחירות בלי מועמד לרשות.

יואב קיש: זו הסיטואציה?

עמי ברקוביץ: מה קורה אם הוא נפטר?

יואב קיש: איך מגיעים למצב הזה?

רון אלמוג: אף אחד לא הגיש מועמדות.

יואב קיש: זה סיפור אחר.

יואב קיש: היה זמן לכולם להגיש מועמדות, רק לא הגישו.

יואב קיש: זה צריך להישאר בפני עצמו.

יואב קיש: אנחנו מדברים על סיטואציה שנייה, וטוב שאתה מדייק אותי, שהיה לנו מועמד יחיד שהסיר את המועמדות שלו.

יואב קיש: אנחנו עכשיו בלי מועמד לרשות, וזה אחרי שהיה לנו מועמד.

יואב קיש: זו הסיטואציה שאנחנו מדברים עליה.

הסיטואציה היא ראש עיר פופולארי שהחליט שהוא לא ממשיך.

הוא רוצה מישהו מהחבר'ה שלו.

הוא שם את עצמו, אבל אז הוא אומר: המועצה תבחר.

יואב קיש: כמו שאמרתי, זה כמו שהוא נבחר ויום אחרי זה מתפטר.

עמי ברקוביץ: הניצול לרעה של המצב היום ברור לוועדה?

עמי ברקוביץ: אם אותו מועמד מתפטר, הוא יכול לקבוע מי יהיה המועמד.

עמי ברקוביץ: זו הבעיה שקיימת.

זה מה שאמרתי.

יואב קיש: בסיטואציה הזאת שהיה מועמד שהתפטר או חס וחלילה נפטר בתקופת זמן שלא איפשרה למועמדים נוספים להגיש את מועמדותם, הבחירות למועצה יתקיימו במועדן, ללא שום קשר, והציבור, שזה מה שאנחנו רוצים פה, ייתן פרק זמן חדש לבחירות חדשות לראש רשות, לא חברי המועצה.

עופר בן-אליעזר: נכון.

יואב קיש: צריך לנסח את זה.

יואב קיש: זה הכיוון.

אם הוא נפטר - החוק כפי שהוא היום.

יואב קיש: לא, גם אם הוא נפטר.

יואב קיש: למה לא? תן לציבור לבחור.

יואב קיש: אם הוא נפטר שבועיים לפני הבחירות, למה לא?

עופר בן-אליעזר: היושב-ראש, אתה צודק במאה אחוז.

צודק.

רון אלמוג: בתקופה הזאת צריך לבחור מישהו שינהל את הרשות.

עופר בן-אליעזר: תן הארכה של שלושה חודשים.

יואב קיש: אתה לא יכול לתת הארכה.

קריאה: לתקופת הביניים המועצה תבחר.

יואב קיש: זה אין לי בעיה.

יואב קיש: מה קורה כשמועמד נפטר, מי מנהל?

עמי ברקוביץ: המועצה בוחרת ממלא מקום.

גלעד קרן: מה הסיטואציה היום כשמועמד יחיד נפטר, מה עושים?

רון אלמוג: יש אפשרות להציע מועמדים נוספים.

רון אלמוג: הרשימה מציעה מועמדים נוספים.

רון אלמוג: כאן אין את החשש.

רון אלמוג: התיקון שלנו הוא רק בגלל החשש לניצול לרעה.

יואב קיש: זה לא אותו מקרה.

יואב קיש: מה שהוועדה רוצה להנחות זה מקרים בהם מועמד היה מועמד יחיד, אבל הוא הסיר את מועמדתו או נפטר בתקופה שבה אי אפשר היה להגיש מועמדויות נוספות.

יואב קיש: אנחנו רוצים ללכת להליך שישאיר את הבחירות למועצת העיר בזמן, כאשר במקביל יתחילו בחירות לראש רשות חדש, כמה זמן שזה לוקח.

יואב קיש: בתקופת הביניים הזאת, כדי שלא יהיה מצב שהרשות תישאר ללא ראש עיר מכהן, המועצה תמנה ממלא מקום או ראש עיר זמני לשלושה חודשים האלה.

יואב קיש: אז יהיה מישהו שינהל את העניינים.

גלעד קרן: הייתי מציע לפצל רק את הסעיף הזה, להשאיר כרגע את המצב הקיים.

יואב קיש: את הסעיף הזה נפצל.

יואב קיש: אנחנו ננסח ונעביר אותו במסודר.

יואב קיש: הוא סעיף טכני.

יואב קיש: העיקרון פה נאמר.

יואב קיש: יש הסכמה על העיקרון.

רון אלמוג: זה יגיע שוב לוועדה לדיון?

גלעד קרן: פיצול סעיף 2(1) ו-(3).

מירה סלומון: הבחירות לראשות הרשות המקומית זה מתוך רשימות קיימות, או שאפשר יהיה להכניס - - ?

יואב קיש: בשביל זה אנחנו מפצלים.

יואב קיש: מי בעד פיצול סעיף 2(1) ו-(3), שירים את ידו?

יואב קיש: בעד – פה אחד

יואב קיש: נמנעים –אין

יואב קיש: ההחלטה התקבלה פה אחד.

יואב קיש: הסעיף הזה פוצל.

גלעד קרן: (4) בסעיף 24א(ב) –

אחרי פסקה  יבוא: "(5א) בקשה לפי סעיף 17 לחוק הבחירות יכול שתוגש בכל עת אך לא יאוחר מהיום ה-51 שלפני יום הבחירות, והשר יודיע על החלטתו בבקשה כאמור, לפי הוראות סעיף 19 לחוק האמור, לא יאוחר מהיום ה-48 שלפני יום הבחירות; (5ב) עתירה לפי סעיף 20(ב)(1) לחוק הבחירות תוגש לא יאוחר מהיום ה-44 שלפני יום הבחירות;"; בספקה (7), בסופה יבוא "ראש המועצה יודיע לשר על בחירת ועדת הבחירות, שמות חבריה ומעניהם, לא יאוחר מ-46 ימים לפי יום הבחירות; לא נבחרה ועדת בחירות בידי המועצה עד המועד האמור, ימנה אותה השר לא יאוחר מ-42 ימים לפני יום הבחירות";

אחרי פסקה  יבוא: "(9) הוראות סעיף 38א(ד)(4) לחוק הבחירות לא יחולו.

אחרי פסקה  יבוא: "

יואב קיש: זה טכני?

רון אלמוג: זה טכני.

רון אלמוג: זה נוגע לבחירות מיוחדות.

רון אלמוג: אם במהלך הקדנציה ראש רשות נפטר או מתפטר, תוך 60 ימים יש בחירות.

רון אלמוג: יש סעיפים מחוק הבחירות שלא תוקנו המועדים כדי להתאים אותם למערכת בחירות של 60 ימים.

עופר בן-אליעזר: למה כתוב ראש המועצה ולא ראש הרשות?

עופר בן-אליעזר: זה רק מועצות מקומיות, לא עיריות?

יואב קיש: נכון, זה ראש הרשות.

רון אלמוג: ראש הרשות.

יואב קיש: תתקן את זה.

יואב קיש: הערה טובה.

גלעד קרן: תיקון חוק המועצות 3.

גלעד קרן: בחוק המועצות האזוריות (בחירת ראש המועצה), התשמ"ח-1988, אחרי

5 יבוא: ראש המועצה) "עירבון 5א.

5 יבוא: הוראות סעיף 8 לחוק הרשויות המקומיות (בחירת ראש הרשות וסגניו וכהונתם), התשל"ה-1975, יחולו, בשינויים המחויבים, על הגשת הצעת מועמד לראשות המועצה.

5 יבוא: "

רון אלמוג: הכנסת החליטה בבחירות האלו לאחד לראשונה את הבחירות לעיריות, למועצות המקומיות ולמועצות האזוריות.

רון אלמוג: בגלל האיחוד של המועדים - פעם ראשונה הבחירות למועצות האזוריות יהיו ביום הבחירות הכלליות - יש סעיפים מחוק הרשויות המקומיות שאנחנו מבקשים להחיל על מועצות אזוריות.

רון אלמוג: זה כדי ליצור אחידות ושוויון בהסדרים.

רון אלמוג: ההסדר הזה מדבר על עירבון שראש רשות בעיריות ובמועצות מקומיות צריך להגיש.

רון אלמוג: אנחנו מבקשים להחיל את זה גם על מועצות אזוריות, כדי שההסדרים של הגשת רשימות יהיו כמה שיותר דומים לסוגים השונים של הרשויות המקומיות.

גלעד קרן: תיקון חוק המועצות 4.

גלעד קרן: בחוק המועצות האזוריות (מועד בחירות כלליות), התשנ"ד-1994, אחרי

4ה יבוא: בחירות כלליות) "רשימה מנועה 4ו.

4ה יבוא: ההוראות לפי סעיפים 39א עד 39ד לחוק הרשויות המקומיות (בחירות), יחולו, בשינויים המחויבים, לעניין רשימות המועמדים בבחירות למועצת המועצה האזורית.

4ה יבוא: הפסקת שירות 4ז.

4ה יבוא: הוראות סעיף 42ב לחוק הרשויות המקומיות (בחירות) יחולו, בשינויים המחויבים, לעניין המועמדים לבחירות.

4ה יבוא: תעמולת הבחירות 4ח.

4ה יבוא: הוראות פרק ז' לחוק הרשויות המקומיות (בחירות) יחולו, בשינויים המחויבים, לעניין בחירות.

יואב קיש: עד פה זו אותה לוגיקה, נכון?

רון אלמוג: אותה לוגיקה של החלה של סעיפים מחוק הבחירות של עיריות ומועצות מקומיות על מועצות אזוריות.

גלעד קרן: לגבי סעיף 4ט יש לנו הערה שהיא הערה טכנית.

גלעד קרן: אנחנו מעירים שההפניה לצו, לחקיקת משנה לא נכונה.

יואב קיש: מקובל.

גלעד קרן: עבירות 4ט.

גלעד קרן: (א) העבירות לפי סעיף 85, 85א ו-86 עד 93 לחוק הרשויות המקומיות (בחירות),

בשינויים אלה: בסעיף 85, במקום "נציגי רשימות מועמדים כאמור בסעיף 28(ג), משקיפים כאמור בסעיף 34(ה)" יקראו "משקיפים שנקבעו לפי פקודת המועצות המקומיות; בסעיף 86 – בסעיף קטן (א)(7), במקום "לפי סעיף 64" יקראו "לפי פקודת המועצות המקומיות"; בסעיף קטן (ב), במקום "נציג של רשימת מועמדים כאמור בסעיף 28(ג), משקיף כאמור בסעיף 34(ה)" יקראו "משקיף שנקבע לפי פקודת המועצות המקומיות"; בסעיף 88, בכל מקום, אחרי "רשימת מועמדים מסוימת" יקראו "או מועמד מסוים"; בסעיף 90(3), אחרי "יותר ממעטפה אחת" יקראו "למוסד העומד לבחירה";

לאה פדידה: לא הבנתי את המשפט הזה.

רון אלמוג: סעיף 90 זו עבירה פלילית שאומרת שאסור להצביע פעמיים, שאסור להטיל שתי מעטפות בבחירות.

רון אלמוג: בבחירות למועצות אזוריות מצביעים ב-3 מעטפות.

רון אלמוג: יש מעטפה לוועד המקומי, מעטפה למועצה ומעטפה לראש הרשות.

רון אלמוג: זאת הבהרה שאומרת שמותר להצביע פעם אחת לכל מוסד.

לאה פדידה: גם ברשות המקומית יש שתי מעטפות.

רון אלמוג: כן, זו פשוט התאמה של הסעיף.

לאה פדידה: לא הבנתי מה ההתאמה.

רון אלמוג: להבהיר שבגלל שממילא מצביעים ב-3 מעטפות, 3 מעטפות זו לא עבירה.

לאה פדידה: אבל הוא הקריא רק שתי מעטפות.

רון אלמוג: במקום "יותר ממעטפה אחת" יקראו "למוסד העומד לבחירה", כלומר, יותר ממעטפה אחת לכל מוסד.

יואב קיש: זה שינוי טכני שנובע בגלל שוני ההצבעות בבחירות.

גלעד קרן: בסעיף 93 – בפסקה (1), במקום "להגשת רשימות מועמדים לפי סעיף 35(ח)" יקראו "להגשת רשימות מועמדים והצעות מועמדים לפי פקודת המועצות המקומיות"; בפסקאות (2) ו-(3), אחרי "שאושרה כדין" יקראו "או מועמד שהצעתו אושרה כדין".

גלעד קרן: (ב)הוראות סעיף 94 לחוק הרשויות המקומיות (בחירות) יחולו, בשינויים המחויבים, לעניין עבירות כאמור בסעיף קטן (א).

גלעד קרן: "

יואב קיש: לפי מה שהבנתי, כל מהותו של הסעיף הארוך שהקראנו הוא טכני.

גלעד קרן: הוא לא טכני.

יואב קיש: עשינו את השינוי המהותי שהחלנו את המועצות האזוריות.

גלעד קרן: בסעיף הזה יש רשימה של עבירות פליליות.

יואב קיש: אבל הן קיימות היום, זה לא חדש.

רון אלמוג: הן קיימות לגבי עיריות ומועצות מקומיות.

לאה פדידה: איך אתה יכול לקבוע מי הטיל שתי מעטפות?

לאה פדידה: איך אתה יכול לקבוע שזאת עבירה פלילית?

לאה פדידה: אנחנו פוסלים את זה.

לאה פדידה: הרבה פעמים הייתי בספירה.

רון אלמוג: במהלך הספירה אי אפשר לדעת שאותו אדם הכניס שתי מעטפות.

רון אלמוג: חברי ועדת הקלפי רואים שהוא מכניס שתי מעטפות.

יואב קיש: אם תופסים מישהו שבא לזייף, יכול להיות שכן יעשו.

יואב קיש: זו עבירה חמורה, זה זיוף בחירות.

יואב קיש: על אותו פרנציפ זה הזיוף עכשיו.

יואב קיש: במועצות האזוריות היום אין עבירות פליליות?

רון אלמוג: אין עבירות פליליות ספציפיות של בחירות.

רון אלמוג: יש את העבירות הכלליות מחוק העונשין של זיוף ודברים כאלה.

רון אלמוג: אין עבירות ספציפיות לבחירות.

יואב קיש: אנחנו מיישרים קו, אנחנו משווים את הסיטואציה.

רון אלמוג: לעיריות ולמועצות מקומיות.

יואב קיש: אתם, השלטון המקומי, אני מבין שאין לכם בעיה עם זה.

מירה סלומון: למועצות אזוריות?

מירה סלומון: אין לנו זכות עמידה.

יואב קיש: רק במקומיות וברשויות?

מירה סלומון: ובדברים שהמועצות האזוריות מבקשות.

רון אלמוג: לפני הפצת התזכיר העברנו את זה למרכז המועצות האזוריות.

רון אלמוג: לא היו להם הערות בנושא.

יואב קיש: אז נמשיך הלאה.

גלעד קרן: תיקון חוק הבחירות 5.

גלעד קרן: בחוק הבחירות (דרכי תעמולה), התשי"ט-1959, בסעיף 17ב, אחרי (דרכי תעמולה) "לפי פרק ט' לחוק הרשויות המקומיות (בחירות), התשכ"ה-1965" יבוא "לפי סעיף 4ט לחוק המועצות האזוריות (מועד בחירות כלליות), התשנ"ד-1994".

יואב קיש: יש לך תשובה על הנושא שהעליתי, על הרשויות שמתוקצבות מתקציב המדינה?

עמי ברקוביץ: קיימנו התייעצות ראשונית.

עמי ברקוביץ: ועדת השרים, לפי מה שאני מבין, החליטה שזה יהיה במסלול של צו אלוף.

עמי ברקוביץ: זה נבחן גם במסגרת הזאת, אבל לא הייתה החלטה אופרטיבית להכניס את זה במסגרת הזאת.

עמי ברקוביץ: זה מעורר קושי מהותי ביותר.

יואב קיש: למה?

עמי ברקוביץ: ספק אם זה יהיה אפקטיבי, כיוון שאתה מדבר פה על דינים אחרים.

עמי ברקוביץ: ספק רב אם תיקון כאן יביא לתיקון של הדין באזור.

עמי ברקוביץ: זה לא יעזור, אתה צריך צו אלוף.

יואב קיש: אני לא מבקש.

יואב קיש: אני רוצה להחיל את התיקון הזה על כל הרשויות שמתוקצבות מתקציב המדינה.

עמי ברקוביץ: גם אם תכתוב את זה כך, וזה מעבר לרגישות שתיקון כזה מעורר במישור של השלכות מדיניות וכדומה, זה לא יעזור מבחינת הדין, כיוון שאתה מתערב בדין הליבתי של הבחירות שחל באזור מכוח הדין שם.

עמי ברקוביץ: כדי לתקן אותו ממילא יהיה צריך לעשות את ההבהרה בצורה הזאת, לכן זה לא יהיה אפקטיבי ולא יעזור.

עמי ברקוביץ: אתה מתערב פה בחוק אחר.

עמי ברקוביץ: חוק אחר לא יכול להביא לתיקון של הדין הזה.

יואב קיש: אני לא בטוח שאני מסכים.

עדי נוי: אני חושב שבכל מקרה נזדקק לעשות צו אלוף אחר כך, כי הדין שם יגיד משהו הפוך בחלק מהדברים.

עדי נוי: תנוח דעתך, זה לא איזה שהוא תיקון מאוד מסובך, אדוני היו"ר.

עדי נוי: אנחנו נעשה אותו עם סגן השר.

יואב קיש: יש לי ניסיון רע עם המנגנון הזה.

יואב קיש: אנחנו מדברים על בחירות עוד פחות משישה חודשים.

יואב קיש: מה זה יעזור סגן השר עכשיו?

עדי נוי: אנחנו לא נעכב את זה.

עמי ברקוביץ: צריך לדבר עם סגן השר.

עמי ברקוביץ: זו לא בעיה מקצועית, זו בעיה פוליטית.

יואב קיש: אני רוצה לשמוע את עמדת שרת המשפטים בעניין.

יואב קיש: בואו ננסה רגע להתקשר אליה, אני רוצה לשמוע מה דעתה.

יואב קיש: קודם תסיים את ההקראה.

גלעד קרן: תיקון חוק הרשויות 6.

גלעד קרן: בחוק הרשויות המקומיות (הגבלת הזכות להיבחר), התשכ"ד-1964, בסעיף המקומיות (הגבלת 1, בהגדרה "רשות מקומית", הסיפה החלה מילים "למעט" –תימחק.

גלעד קרן: הזכות להיבחר(

יואב קיש: זה טכני, נכון?

רון אלמוג: הסעיף הראשון מדבר על סמכות ליושב-ראש ועדת הבחירות המרכזית לתת צווי מניעה במועצות אזוריות בדיוק כמו שיש לו היום בעיריות ובמועצות מקומיות.

רון אלמוג: הסעיף השני מדבר על תקופת הצינון שנדרשת מעובדים מסוימים.

רון אלמוג: היא נדרשת היום בעיריות ובמועצות מקומיות.

רון אלמוג: אנחנו מחילים את אותן הוראות גם על מועצות אזוריות.

יואב קיש: אני מסכם רגע את הדיון.

יואב קיש: הקראנו את כל החוק.

גלעד קרן: בסעיף 31 היה ויכוח בין הוראה בכתב להסמכה.

גלעד קרן: החלטנו על הסמכה של מנהל הבחירות לסגנו.

גלעד קרן: קבענו שההגדרה של קלפיות מעבר ל-900 תוגבל ללא יותר מ-4,500 בוחרים באותה קלפי.

גלעד קרן: החלטנו שסעיף 12 יימחק.

גלעד קרן: בסעיף 82, לגבי ועדת קלפי מיוחדת, יהיו נציגים מ-5 סיעות שונות, השאר יהיו משקיפים.

עופר בן-אליעזר: זה 5 או עד 5?

יואב קיש: אם יש פחות, אז פחות.

עד 5.

גלעד קרן: הסעיף אומר שככל שיש מעל.

יואב קיש: ככל שיש מעל יהיו 5.

יואב קיש: אם יש פחות, פחות.

גלעד קרן: סעיף 2(2) יורד, שזה הסעיף שעוסק בבחירה של ראש רשות שהרשימה שלו לא נבחרה.

גלעד קרן: לגבי פסקאות (1) ו-(3) שבסעיף 2 הצבענו על פיצול, אנחנו נעלה את זה לאישור המליאה.

יואב קיש: יש את הנושא של הרשויות שמתוקצבות מתקציב המדינה.

יואב קיש: אנחנו נתכנס פה עוד שתי דקות להצבעה.

יואב קיש: אנחנו סיימנו את ההקראה.

יואב קיש: הגענו לשלב ההצבעות כשעדיין יש לנו שאלה פתוחה, והיא מה קורה לאותן רשויות ביהודה ושומרון.

יואב קיש: בעניין הזה כרגע, וזה ממה ששמעתי, אין תשובה טובה למשרד הפנים, למשרד המשפטים.

יואב קיש: אנחנו נצטרך לשקול בחקיקה מה אנחנו עושים, לכן אני דוחה את ההצבעה.

יואב קיש: אנחנו נמצא פתרון, נביא ונציג את זה להצבעה של חברי הכנסת.

יואב קיש: הישיבה סגורה, תודה רבה.